Digerudgrunnen fyr
Store norske leksikon,Teknologi og industri,Transport,Sjøfart og skipsindustri,Fyrvesen og losvesen,Fyrvesen,Norske fyr
Digerudgrunnen fyr var en tidligere fyrstasjon i Indre Oslofjord nord for Drøbak, i Frogn kommune, Viken fylke. Fyret ble opprettet som ledfyr i 1871, avbemannet og nedlagt i 1975. og delvis revet i 2008.
Tårnets høyde: 10,5 meter Lyshøyde over høyvann: 7,5 meter Lysvidde: 10,5 nautiske mil Navnet Fyret har navn etter Digerudgrunnen som igjen er oppkalt etter gården Digerud. Diger betyr stor. Historikk Fyrlykt og en liten bolig, samt naust og et uthus ble satt opp på et lite skjær omtrent 100 meter fra land. I 1941 ble det montert en hengebru ut til fyret, men etter at flere båter hadde kollidert med brua ble den revet. I 1949 ble det bygd en større bolig for fyrvokteren inne på land. Etter at fyret på skjæret ble revet og erstattet med to lykter har Kystverket fortsatt å bruke fyrvokterboligen som feriested for sine ansatte. Les mer i Store norske leksikon fyr fyrtårn Kystverket Eksterne lenker Norsk Fyrhistorisk Forening Kystverket: Norsk fyrliste Litteratur Bjørkhaug, Birger og Poulsson, Sven (1986). Norges fyr, bind 1. Fra svenskegrensen til Stad. Grøndahl & Søn forlag AS. Lauritzen, Per Roger (2019). Norske fyrstasjoner. Besøksfyr langs hele kysten. Kystverkmusea.